**NOTA INFORMATIVĂ**

*la proiectul de decizie al Consiliului Municipal Chișinău „cu privire la aprobarea Regulamentului privind organizarea concursurilor de arhitectură și urbanism*

*în municipiul Chișinău”*

|  |
| --- |
| 1. **Denumirea autorului și, după caz, a participanților la elaborarea proiectului** |
| Autorul proiectului este Direcția Generală Arhitectură, Urbanism și Relații Funciare a Consiliului Municipal Chișinău în comun cu Primăria municipiului Chișinău, care este responsabilă de dezvoltarea socio-economică și teritorială a municipiului Chișinău. |
| 1. **Condițiile ce au impus elaborarea proiectului de act normativ și finalitățile urmărite** |
| Proiectul de *act normativ* are sarcina de a sprijini desfășurarea corectă a concursurilor de soluții organizate ca procedură de achiziție publică, cu respectarea prevederilor art. 58 al Legii nr. 131/2016 privind achizițiile publice, precum și a prevederilor Legii nr. 1350/2000 privind activitatea arhitecturală, a Legii nr. 835/1996 privind principiile urbanismului și amenajării teritoriului și a prevederilor Hotărîrii Guvernului nr. 869/2001 cu privire la dezvoltarea arhitecturii naţionale, luând în considerație cerințele actuale în domeniu și necesitatea ajustării legislației la cadrul reglementar al UE, totodată ținând cont de opinia societății civile și de arhitecți din Republica Moldova referitoare la promovarea concursurilor arhitecturale și urbanistice, ca un instrument important pentru îmbunătățirea situației actuale în domeniul amenajării teritoriului, urbanismului și arhitecturii.  Concomitent și dezvoltarea urbană a teritoriului municipal și asigurarea unei calității a spațiului construit, care este unul din obiectivele-cheie al administrației municipale, impun obligativitatea organizării de concursuri de soluții care să susțină profesionalismul, concurența, inovarea, transparența, precum și participarea activă a populației în procesul dezvoltării echilibrate a teritoriului municipiului Chișinău. Ideile, principiile și soluțiile rezultate în urma participării specialiștilor la concursurile menționate, selectate de un juriu independent, obiectiv și competent, reprezintă șansa unei dezvoltări durabile și echilibrate a teritoriului municipal.  Pentru a obține rezultate așteptate, prezentul Regulament este ajustat și cu prevederile Regulamentului UNESCO pentru concursurile internaționale de arhitectură și de urbanism și Recomandările Internaționale pentru Concursuri de arhitectură și urbanism adoptate în Conferința Generală UNESCO din 1956, revizuită în data de 27 noiembrie 1978, inclusiv respectarea și susținerea standardelor recomandate de Ghidul UIA-UNESCO pentru organizarea concursurilor de soluții.  Scopul principal a promovării concursului de soluții constă și în: obținerea unei calități înalte arhitectural-ambientale a clădirilor şi edificiilor a unor soluții urbanistice profesioniste, care să conducă la sporirea prestigiului muncii arhitectului-urbanistului, rolului şi responsabilităţii arhitectului în societate; renaşterea criticii profesionale ca verigă importantă de dezvoltare a arhitecturii, cristalizarea profesionalismului în rîndurile tinerilor arhitecţi prin participarea în concursurile de soluții și aprecierii la justa valoare a celor mai bune soluții pentru dezvotarea unui mediu prietenos cetățenilor.  Totodată să conducă și la o atitudine creativă, prefesională și responsabilă faţă de dezvoltarea arhitecturii și identității naţionale, care să fie orientată spre: om şi necesităţile acestuia inclusiv și a persoanelor cu dizabilități, conformarea la cerințele de protejare a mediului, ameliorarea problemelor în domeniul arhitecturii şi urbanismului, sporirea nivelului arhitectural al clădirilor şi edificiilor şi crearea unui mediu adecvat de habitat în municipiu, abordarea profesionistă şi responsabilă a problemelor privind reconstrucţia centrelor urbane, în care construcţiile noi trebuie să corespundă principiilor succesiunii istorice. Și, nu în ultimul rând, lichidarea tendinţelor vicioase a dictatului incompetent din partea persoanelor oficiale, beneficiarilor/dezvoltatorilor şi industriei construcţiilor asupra proiectării şi activităţii profesionale ale arhitecţilor și urbaniștilor.  Proiectul va contribui la dezvoltarea și promovarea arhitecturii naționale, păstrarea și evidențierea coloritului ei tradițional, protejarea lucrărilor de arhitectură și a dreptului de autor, protejării patrimoniului cultural și natural, determinarea rolului arhitectului autor ca persoana dominantă a procesului de activitate arhitecturală. |
| 1. **Principalele prevederi ale proiectului și evidențierea elementelor noi** |
| Principalele prevederi și elemente noi, care vor avea și un efect social și economic important, inclusiv și asupra dezvoltării urbane și realizării unei politici corecte de guvernanță urbană în municipiul Chișinău, sunt:  cerințe menite să promoveze concursurile de soluții inițiate la nivel municipal, național și internațional pentru dezvoltarea durabilă urbană a municipiului Chișinău, instrument important, care să conducă la crearea obiectelor cu valoare deosebită arhitecturală și urbanistică, la intervenția corectă în zonele de protecție a obiectelor de patrimoniu de importanță națională și locală, realizate în baza celor mai bune soluții obținute în urma desfășurării concursurilor respective;  realizarea concursurilor de soluții în conformitate cu prevederile Legii nr. 131/2016 privind achizițiile publice;  prevederi ajustate la Legea nr.139/2010 privind dreptul de autor și drepturile conexe, la Legea nr. 982/2000 privind accesul la informație și Legea nr. 239/2008 privind transparența în procesul decizional.  Toate aceste elemente sunt menite pentru a conduce la îmbunătățirea deciziilor Consiliului Municipal Chișinău și a situației în domeniul amenajării teritoriului, urbanismului și arhitecturii pentru toate localitățile municipiului Chișinău, inclusiv și pentru a evita orice subiectivism asupra deciziilor luate asupra dezvoltării urbane în municipiu, cât și pentru a utiliza din plin experiența profesională a specialiștilor din domeniu în acest scop.  Proiectul nu prevede modificarea sau abrogarea a careva acte normative.  Prezentul proiect nu conține prevederi de reglementare a activității de întreprinzător în contextul Legii nr. 235/2006 cu privire la principiile de bază de reglementare a activităţii de întreprinzător, astfel decăzând necesitatea examinarea acestui proiect de către Grupul de lucru pentru reglementarea activității de întreprinzător. |
| 1. **Fundamentarea economico-financiară** |
| Proiectul nu implică careva costuri financiare. |
| 1. **Avizarea și consultarea publică a proiectului** |
| În scopul respectării prevederilor Legii nr.239/2008 privind transparența în procesul decizional, anunțul privind inițierea și proiectul acrului normativ se publică pe pagina web oficială a Primăriei municipiului Chișinău, a Direcției Generale Arhnitectură, Urbanism și Relații Funciare (DGAURF) și pe pagina web oficială [www.particip.gov.md](http://www.particip.gov.md)  Proiectul este perfectat pentru a fi supus consultărilor publice și ulterior avizării oficiale în condițiile cadrului normativ. |

**Șef al DGAURF Svetlana DOGOTARU**